als_Latn dik_Latn sag_Latn
Facebook prezantoi veçorinë e re më të fundit të aplikacionit të saj Messenger – transferimi i parave tek miqtë në Facebook. Kompania shpreson që nëpërmjet kësaj veçorie të re të rivalizojë shërbimet e tjera të ngjashme, si PayPal, për shembull. Faktori kryesor që bën diferencën ndërmjet këtyre shërbimeve lidhet me lehtësinë me të cilën mund të dërgohen paratë tek dikush tjetër.
Tek Facebook mund t’i dërgoni paratë direkt nga kutia e bisedës, ku vetëm duhet të shkruani shumën që doni të dërgoni. Ja si funksionon kjo veçori e re: Tek kutia e bisedës për njërin nga miqtë e juaj, ju do të shihni ikonën e re “$”. Klikoni aty, shkruani shumën që doni të dërgoni dhe shtypni “Pay” në krye të faqes, djathtas. Fillimisht ju duhet të shtoni detajet e kartës së kreditit tek aplikacioni Messenger.
Nëse dikush ju ka dërguar para nëpërmjet Facebook Messenger, ju mund ta shihni nga kutia e bisedës, ku do të shfaqet një mesazh që thotë se paratë po presin konfirmimin tuaj. Ju duhet të shtoni detajet e kartës së kreditit nëse po i merrni paratë për herë të parë.
Nëse jeni të shqetësuar për sigurinë, ju mund të vendosni një kod PIN, që do të kërkohet sa herë të dërgoni para. Nëse keni një pajisje iOS, mund të përdorni veçorinë Touch ID. Paratë do të transferohen menjëherë, por mund të vonohen 1 deri në 3 ditë derisa të mund të merren nga marrësi, në varësi të bankës. Kjo veçori e re do të vijë në muajt në vazhdim për pajisjet iOS, Android dhe kompjuterët.
(Herë të lexuara: 190)
als_Latn als_Latn als_Latn als_Latn als_Latn